Arme Ek – not for the “tenderhearted”…. – hier "blok" ek!
Arme Ek – not for the “tenderhearted”….
Ek en my seun praat vroeër oor die slagoffer mentaliteit waaraan menigte vrouens deesdae ly.
Ek sê vir hom, my gat se deksel is dat vrouens deesdae hulself “define” oor die man wat aan haar sy is.
Vrouens het so hard baklei om as haar eie mens raakgesien te word in soveel fasette van die samelewing, net sodat ons wat rerig ‘n punt daarvan gemaak het om vroueregte die lig te laat sien, verstom moet staan oor die sg “millennieurs” van vandag. Veral vrouens.
Baie vrouens kan net nie ‘n lewe vir hulself maak sonder die teenwoordigheid van ‘n man in haar lewe nie, ongeag in watter hoedanigheid, en ongeag of hy gesond is vir haar vrouwees. Maar “man” soek hulle.
Ja, ek praat seker maklik ek is al 33jr getroud, nogal met dieselfde man. Maar waaragtig as hy nie gesond was vir my nie, was hy beslis geskiedenis. Ek het hopeloos te veel selfrespek om opgeskeep te wees met ‘n man wat dink ek is sy vloerlap of hy is my brein. En hoor my lied, ek vat ook NOOIT weer ‘n ander een nie, as myne dalk ‘n gier kry of as dit tyd vir hom is om HUISTOE te gaan. Ek sal hom daar kry 😉 en verder liefwees vir hom.
Hoe is dit dat baie vrouens nogsteeds niks vir hulself kan doen nie, hulle weet nie hoe werk ‘n begroting nie, hulle stel nie belang in dit wat buite hul huis se grense aangaan nie, het geen spaarplan vir die toekoms nie, en is doodtevrede om uitgelewer te wees aan ‘n man.
Ek is ‘n voorstaander van ‘n geheime spaarrekening vir as die dag wat ‘n man dalk ‘n bevlieging kry en jou inruil vir sy 25jarige sekretaresse, want sy verstaan hom en sy behoeftes soveel beter as jy, wat dekades met hom getroud is.
Ek het nou al met menigte jongvrouens gepraat en gevra of hulle hul eie noodfonds het – dan kry hulle hierdie uitdrukking, outannie waar val jy uit? Ek het ‘n man en hy is my spaarplan! Ongeag hoeveel keer hy rondneuk, ongeag of jy sy vloerlap is, ongeag of hy jou verneder in die teenwoordigheid van ander, is hy haar spaarplan.
En ja, baie huwelike word deesdae op ‘n baie berugte fondasie gebou, so moet asb nie vir my sê jy is veilig nie, ek hoor al hoe meer van mense wat na ‘n huwelik van 35+jr die handdoek ingooi, net sodat die arme vrou se spaarplan haar kaalgat uit die huwelik laat stap, net omdat hy kan, want hy was mos nog altyd sy vrou se spaarplan!!!
Nee wat, ek is siek vir vrouens wat dink hulle is niks of niemand sonder ‘n man nie, en as sy wel ‘n man het is sy tog so afhanklik van hom dat sy nie eens in haar eie kar kan klim, waarvoor syself betaal, met haar eie geld vir haar ‘n koppie koffie kan gaan koop, waar sy stoksielalleen net sit en dit geniet nie. Sonder die alewige verwagting van die mense by die huis!!!
Of flippen helle, nie haar eie bottel duur parfuum kan koop nie want wat gaan haar spaarplan daarvan sê?
Dit is vrouemaand ons het geveg vir ons eie regte, hou asb op dat ‘n man (baiekeer ‘n boks, jou define) Ons wil nie aan jou hele menswees sien dat daar onmin tuis tussen jou en jou spaarplan is nie, daar is niks so lelik soos ‘n vrou wat deur haar voorkoms aan die wereld wil wys dat dinge nie “honkie dory” by die huis is nie. Hê selfrespek – sit daai rooi lipstiffie aan en geniet vrouwees vir ‘n slag sonder jou “spaarplan“, want jy kan…. en die wereld hoef nie in jou droefgeestige self vas te kyk omdat jy jou man jou noodfonds gemaak het nie! SPAAR ASB DIE MENSE OM JOU VAN DIT!
8 thoughts on “Arme Ek – not for the “tenderhearted”…. ”
Augustus 7, 2017 at 9:18 nm
Baie waar, net jammer die waarhede word soms te laat besef…
Augustus 7, 2017 at 10:22 nm
Ek stem saam met jou skrywe!!! Al is dit nie heeltemal wat ek my eie meisiekind op die oomblik mee ondersteun nie. As dit op die ‘push’ kom, sal haar ma haar bystaan. En sy weet dit.
Augustus 8, 2017 at 7:08 vm
Wat jy sê is bsie waar. Ek hou van daardie Hellen Keller stukkie die meeste.
Augustus 8, 2017 at 7:16 vm
Bly daar is ‘n ietsie waarvan jy die “meeste” hou… Ek is ook mal oor als van Helen Keller, ‘n dapper vrou wat gesorg het dat niks, maar niks haar onder sal kry nie!!!
Augustus 8, 2017 at 1:35 nm
Dis hom Elanè! Hier het ek en jy mekaar nou perfek gevind – ek stem saam met elke woord wat jy sê. Elkeen. Ek propageer dit noual vir jare lank, maar ek was seker my tyd te ver vooruit. Well said!
Augustus 8, 2017 at 2:20 nm
Yay, dankie Hester ek weet jy is een vd mense wat jou tyd lank vooruit is, ek weet!!!
Augustus 16, 2017 at 10:55 nm
Ek was ook eendag lank lank gelede so ‘n vrou wat toestemming gevra het vir ‘n koppie koffie in ‘n kafee gaan drink. En dan was die antwoord soms nog nee ook. Want ek was ‘n huisvrou wat die kinders grootgemaak het. En die salaris was deur hom verdien. Ek is baie verlig om te kan se my meisiekind dink baie anders.
Augustus 17, 2017 at 8:23 vm
Ek is baie bly jy het dit ontsnap – dit is jammer dat huisvrouens se waarde wat hulle in die huis inbring so onderskat word. As mense als moes betaal wat huisvrouens in ‘n huis doen, sou bitter min mans dit kon bekostig. Ek hoop jy gun jouself elke dan en wan daai lekker koppie “cafe coffee” want daar is darem niks so lekker soos ‘n koppie koffie waarvoor jy net mooi niks moes doen, behalwe om ‘n pr rand op die tafel te laat.